# Achtung, die Kurve!

### Fra Wikipedia, den frie encyklopædi

Du har nye beskeder (forskel fra næstsidste redigering).

| Formatering Denne artikel bør formateres (med afsnitsinddeling, interne links o.l.) som det anbefales i Wikipedias retningslinjer

Achtung, die Kurve!, også kendt som Zatacka er et gratis multiplayer DOS-spil til computer, hvor man kan være alt fra 2 til 6 spillere. Spillets opfinder(e) er ukendte, men spillet formodes at være lavet i 1995, skrevet i Borland C++. Spillet har visse ligheder med spillet snake, dog er målet i Achtung die Kurve! At få modstanderens kurve til enten at ramme væggen, ens egen kurve eller hans egen kurve. Man kontrollerer kurven kun ved hjælp af to knapper: den ene får kurven til at dreje til venstre, den anden til højre. Selvom spillet har forholdsvis primitiv grafik, er gameplay’et anset for at være utroligt godt, og spillet er elsket af mange fans verden over.

## [redigér] Gameplay

Spillerne starter tilfældige steder rundt omkring på skærmen og de bliver ved med at bevæge sig med konstant fart indtil de kører galt eller vinder. Målet er at “udradere” alle de andre kurver, cokurverne, og være den sidste tilbage som ikke er kørt galt. Dette sker oftest ved at man tvinger sine modstandere til at køre galt. Med varierende mellemrum bliver der lavet relativt små huller i kurverne. Disse huller er perfekte til at slippe ud af en situation hvor man normalt havde kørt galt, eller til at vise sine skills (færdigheder) overfor sine modstandere.

## [redigér] Strategier

Selvom Achtung die Kurve er et ret simpelt spil er der mange forskellige, anvendte strategier. Den mest udbredte strategi er “Imperium-strategien”.(opkaldt det grænseland personen skaber ved denne) Dette betyder at en spiller laver sit eget space (=Imperium) ved hjælp af sin kurve og så følger han sin egen kurve rundt og rundt så lang tid som muligt inde i sit ”space”. Dette bliver han ved med indtil alle de andre kurver er kørt galt, men som regel ender dette i at spilleren selv kører galt grundet manglende plads. Imperium-strategien er af mange Achtung die Kurve-spillere set som en kujonstrategi sammenlignet med andre, mere offensive strategier. Et andet aspekt af denne strategi er at hver runde kan komme til at vare op omkring 5 minutter, hvilket ofte er til stor utilfredshed hos dem, hvis kurver allerede er kørt galt. En anden velanset strategi (Thor-strategien) er at tvinge sin modstander op mod væggen, hvor han ikke kan lave en u-vending, så han enten bliver tvunget til at køre ind i denne, eller køre ind i ens egen Kurve, begge resulterende I at hans kurve ”dør”. Denne strategi er meget mere offensiv end Imperium-strategien. En anden variant af Thor-strategien er hvor to kurver på hver sin side af en tredje kurve klemmer denne tredje kurve. Denne variant ses ofte når man starter i positioner som lægger op til den såkaldte Sandwich. At snyde er klart den ondeste strategi af alle i Achtung die Kurve! Det gør man ved på en gang at trykke på flere knapper på tastaturet. Dette gør at de knapper på tastaturet som benyttes til at styre med ikke længere virker. Kurverne vil derfor oftest køre ind i enten væggen eller hinanden. Den eneste kurve der ikke bliver ramt af dette angreb er den blå kurve, som styres af musen. Den sidste og mest besværlige strategi at mestre er -strategien. Når spillet er i gang begynder kurverne at lave huller, som tidligere nævnt. Disse kan bruges til at skære ens modstander af, fra hvad han troede var hans vej. Når man benytter denne strategi er det en selvfølge at når den opponerende kurve dør, at man råber: ”OWNED!” og griner hånligt. Spillere som regelmæssigt bruger denne strategi bliver i stor udstrækning kaldt for ”De sande Achtung-mestre”. Mens dem der vinder ved hjælp af imperium-strategien, bliver set ned på, og ofte ses det at spillere som spiller mod en der anvender denne rotter sig sammen mod ham. En yderst ny, men meget fremhærskende strategi er den såkaldte The king-strategi. Denne går ud på at man får de andre spillere til at være opmærksomme på hvor mange points alle ens konkurrenter har når man ikke fører.Og så slår de alle sig sammen mod den spiller der fører.Når så personen som bruger den pågældende strategi selv fører, hører man ham kun meget sjældent sige noget. The king-strategien er faktisk skræmmende effektiv.

## [redigér] Score

Hver spiller modtager et point hver gang en af de andre kurver kører galt. Vinderen er den første spiller der når en totalscore på [antal spillere -1]*10

## [redigér] Snyd

Hvis der spilles på en bærbar kan man blive straffet hårdt ved brug af Fn-taktikken. Den går i al sin enkelhed ud på at trykke på Fn-tasten, så spillere der bruger piltasterne ikke kan styre deres kurve. Denne taktik straffes med 2 runders oversidning, så de andre får et lille forspring. Gentages snyderiet, diskvalificeres spilleren omgående. Det er for det meste spillere der brugere musetasterne eller spillere der bruger Ctrl og Alt tasterne der forsøger denne taktik, da Fn ikke kan bruges til disse.

## [redigér] Baggrundsviden og gameslang

Et spil Achtung die Kurve! starter normalt ved, at en deltager med computer råber "ACHTUNG DIE KURVE!!!", hvorefter resten, der ønsker at deltage, kommer løbende, nærmest kæmpende om de sidste 5 pladser, mens alle råber "ACHTUNG MAN ES IST DIE KURVE".

Når man spiller Achtung die Kurve! er det normalt at man ikke bliver kaldt ved navn, blot farven af den kurve man kontrollerer. Dette er fænomen er også udbredt blandt spillere der i forvejen kender hinandens navne. Man kan kalde det for en slags kulturfænomen, men man mener også at det kan være opstået fordi spillerne i Achtung die Kurve! ikke vil fokusere på andet end selve gameplay. Nogle, mere erfarne spillere prøver at tilsætte spillet mere udfordring ved at skulle tegne forskellige figurer med deres kurver. Andre tilsætter krydderi ved at lave konkurrence om hvem der kan passere flest kurvehuller, samtidigt med at de selvfølgelig ikke må røre hverken kurverne eller væggen. Når selve spillet er slut står der ordene Konec Hry på skærmen. Man spekulerer i at det er fordi opfinderne af dette spil er tjekkere, for på tjekkisk betyder ordene “game over”. Derudover er Zatacka det tjekkiske ord for kurve. Spillerne af Achtung die Kurve! har igennem tidens løb givet forskellige øgenavne til klodsede fejl der kan opstå under et spil ”Achtung”. Her er en liste over de mest normale fejl.

• '''En sigge''': Når en spiller helt eller delvist uprovokeret kører sin kurve direkte ind I væggen eller en anden kurve der sagtens kunne være undgået. • '''En fester''': En spiller har så travlt med at kigge på de andre kurver, at hans egen kører direkte I graven. Dette behøver dog ikke at betyde, at man kommer til at se utroligt dum ud, kurven snitter for det meste bare væggen eller en anden kurve, hvilket også er nok til at man dør.. • '''En gellert''': En spiller bliver så optaget af at håne de andre med grin og kommentarer at hans/hendes kurve kører ind i noget. • '''En eva''': Når en Achtung die Kurve!-spiller tager fejl af den højre og den venstre knap og derfor kører direkte ind I væggen eller en anden kurve. • '''En matias''': En spiller er så optaget af at kigge på “terrænet” længere fremme på banen at han laver en kørefejl.

Grundene til at dette spil er blevet så populært er mange. En af dem er at spillet har utroligt lave krav til computerens kapacitet og den har lave system krav. Alt man virkelig har brug for er en computer, en skærm og et tastatur. Dette gør spillet specielt populært på skoler eller på arbejdspladser når man har pause, da man ikke skal bruge andet end en computer og adgang til “zatacka.exe”. Personen som benytter venstrepilen og nedadpilen til at styre med har nem adgang til at trykke på den højre ctrl-knap. Dette kan bruges mod spilleren som styrer med venstre ctrl og Alt. Ved at trykke på knappen vil kurven dreje, som om det var spilleren selv der trykkede på venstre ctrl. Dette bruges oftest til at lave sjov med folk som er nye indenfor Achtung-verdenen. Personen som har Crtl og Alt som “controls” har dog nem adgang til “windowsknappen”. Når man trykker på denne minimeres spillet og skrivebordet vises. Dette ødelægger dog spillet for alle de andre og er derfor meget ildeset.

## [redigér] Det evige Achtung-spørgsmål!

Der har været en masse fuora omkring kurven som kontrolleres af knapperne"*" og "/" (Den femte kurve fra toppen) om denne er lyserød eller lilla. Denne diskussion mener man er et resultat af at de spillere som i tidens løb har kontrolleret denne farve, er blevet trætte af at blive kaldt lyserøde. Det er dog også yderst udbredt at man bare accepterer at man ikke kan blive enige om denne kurves farve. Derfor har man givet den navnet: Homo-farven. Dette gør at ingen RIGTIG Achtung-spiller er i tvivl om hvad der snakkes om. Dog kaldes den af de fleste spillere bare for lyserød.

## [redigér] "Den Falske Achtung!"

Den Falske Achtung, er et udtryk rutinerede Achtung Die Kürve-spillere benytter om modspillere, der svigagtig angiver at mestre Die Kurve deciplinen. Den "ægte" Falske Achtung ligger altid på sidstepladsen. Nogle spillere går bevidst efter "Den Falske Achtung"-titlen.

## [redigér] Sangen

Der er også en Achtung die Kurve!-sang som eksisterer på internettet. Sangen er sunget på tysk, men med yderst dårlig accent. Omkvædet i sangen lyder nogenlunde således: "Achtung, Achtung, die Kurve. Was tust du jetzt? Du weißt ja niemals wo die Kurven gehen." ("Pas på, pas på kurverne. Hvad laver du nu? Man ved aldrig hvor kurverne kører hen."). Kunstneren der har lavet denne sang er endnu ukendt, men han er helt sikkert fan af dette fabelagtige spil! Nogle spillere foretrækker at spille Achtung, die Kurve! med sangen spillende i baggrunden. Det hævdes at dette gør spillet mere spændende.

"Kringel" (tysk udtale) er nok det mest brugte ord under dette spil Det er en strategi der handler om at kører rundt om sig selv og dermed lave en kringel det er effektivt da andre spillere ikke kan komme igennem en "kringel" gør det ofte at man ikke bliver angrebet når der er flere spillere med.

Sangen kan høres her: Achtung sangen!

Hentet fra "http://da.wikipedia.org../../../a/c/h/Achtung%2C_die_Kurve%21_1852.html"

Kategorier: Artikler der bør formateres | DOS-spil

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Česky
- Deutsch
- English
- ‪Norsk (bokmål)‬
- Polski
- Svenska